cyanic-selkie/wikianc huggingface dataset:
দ্য ম্যান ফ্রম আর্থ
কাহিনী
যখন জনের সহকর্মীরা তার চলে যাওয়ার কারণ জানতে চাইল, জন হঠাৎই ড্যানের বলা ম্যাগডেলিয়ান কালচারের একটি উদ্ধৃতি তুলে ধরে ও ধীরে ধীরে, এবং অনিচ্ছাকৃতভাবেই  বলে বসে যে সে একজন প্রাগৈতিহাসিক যুগের গুহামানব। সে ব্যাখ্যা করে যে সে প্রায় ১৪ হাজার বছর ধরে এই পৃথিবীতে বেঁচে রয়েছে এবং দশ বছর অন্তর অন্তর সে তার স্থান পরিবর্তন করে কারণ তার বয়স বাড়ে না‌। সে প্রথমে একটি কল্পবিজ্ঞান কাহিনীর চরিত্র হিসেবে নিজেকে উপস্থাপন করে কিন্তু ঘটনাক্রমে অন্যদের করা প্রশ্নগুলোর উত্তর দিতে দিতে সে তার পরিকল্পিত উপায়ে বলা বন্ধ করে দেয়। তার সহকর্মীরা তার কথাগুলো বিশ্বাস না করলেও গল্পের ছলে তারা কথাগুলো শুনতে থাকে ও শেষ অবধি অপেক্ষা করে। জন বলে সে ২০০০ বছর ধরে একজন সুমেরিয়ান ছিল, তারপর ব্যাবিলনিয়ান এবং ঘটনাক্রমে পূর্ব দিকে যাত্রা করে ভারতে পৌঁছে গৌতম বুদ্ধের একজন শিষ্য হয়ে যায়। সে দাবি করে যে সে নাকি ক্রিস্টোফার কলম্বাসের সাথে সমুদ্র পাড়ি দিয়েছিল (সে তখন বিশ্বাস করত যে পৃথিবী চ্যাপ্টা আকৃতির) এবং জন আরও দাবি করে সে নাকি ভিনসেন্ট ভ্যান গখের বন্ধু ছিল।(গখের নিজহাতে অঙ্কিত কিছু চিত্রের মধ্যে তার কাছে একটি রয়েছে, যেটা নাকি গখ তাকে উপহার হিসেবে দিয়েছিল)
আলোচনায় বলা সমস্ত কথাগুলোই জনের অ্যাকাডেমিক জ্ঞানের উপর ভিত্তি করেই ছিল। হ্যারি ব্যাখ্যা করে যে জীববিজ্ঞানের তত্ব অনুযায়ী একজন মানুষ হাজার হাজার বছর বাঁচতে পারে কিনা। আর্ট যে কিনা ওখানে সবার থেকে বেশি সন্দেহভাজন ছিল, সে প্রাক-ইতিহাসকে প্রশ্ন করে বসে। সে বিস্মিত হয়ে বলে যে জনের উত্তরগুলো সঠিক হলেও এসব কোনো বইয়ে থাকতেই পারে, জন এপ্রসঙ্গে বলে যে একজন সাধারণ মানুষ হিসেবে তার স্মৃতি খুবই কম এবং তার যেটুকু মনে রয়েছে সেগুলোই সে বলছে আর সে কোনো সবজান্তা নয়। ড. উইল গ্রুবার, একজন মনোবিদ, আর্টের অনুরোধে সন্ধ্যার পর সেখানে আসে এবং জনকে জানতে চায় যে এত বড় জীবনে সে যাদের যাদের ভালোবেসেছে তাদের থেকে দূরে থাকতে তার অপরাধী মনে হয় কিনা‌। তারপর জনের আরও কিছু কথা শোনার পর উইল সেখান থেকে চলে যাওয়ার আগে জনকে একটি বন্দুক তাক করে ভয় দেখায়,(পরে জানা যায় যে তাতে গুলিই ছিল না)। তখন হ্যারির কাছ থেকে জন জানতে পারে যে একদিন আগে উইলের স্ত্রী অসুস্থতার কারণে মারা গেছেন। এটি শোনার পর জন দৌড়ে উইলের কাছে যায় ও তাকে সান্ত্বনাবাক্য শোনায়, এরপর তারা আবার দলে যোগদান করে। ধর্ম নিয়ে আলোচনা শুরু হলে জন বলে যে সে কোনো ধর্মের অনুসারী নয়‌। এমনকি সে কোনো সর্বশক্তিমান ঈশ্বরের উপস্থিতিতেও বিশ্বাস রাখে না। গ্রুপের সবাই তাকে জোর করলে সে অনিচ্ছাকৃতভাবে বলেই বসে যে বুদ্ধের বাণী গুলি পাশ্চাত্যে তথা রোমান সাম্রাজ্যে প্রচার করতে গিয়ে যীশুর কাহিনীর প্রধান ব্যক্তিত্ব হয়ে ওঠে‌ অর্থাৎ সে পরোক্ষভাবে বলতে চায় সেই যীশুখ্রীস্ট। এরকম কথা প্রকাশের পর ঘরে সকলে আবেগাপ্লুত হয়ে পড়ে‌। এডিথ যে কিনা একজন ধর্মপ্রাণ খ্রিস্টান, কাঁদতে শুরু করে। উইল বলে জন যেন সবার কাছে ক্ষমা প্রার্থনা করে ও স্বীকার করে যে এইসমস্ত কথা যা এতক্ষণ ধরে সে বলেছে সমস্তকিছুই একটি 'পরিহাস'। জন কিছুক্ষণ নীরব থেকে শেষপর্যন্ত স্বীকার করে নেয় তার বলা সমস্ত কথা একটা প্র্যাঙ্ক ছিল‌।
জনের বন্ধুরা অবশেষে সেখান থেকে বিদায় নেয়, কিন্তু প্রত্যেকের প্রতিক্রিয়া আলাদা ছিল: এডিথ খুব স্বস্তি অনুভব করে, হ্যারির স্বভাবে বোঝা যায় সে খুব খোলা মনের, আর্ট খুব অসন্তুষ্ট হয় ও বলে সে জনকে চেনে না, উইল তখনও বিশ্বাস করে যে জনের কিছু মানসিক সাহায্য প্রয়োজন, স্যান্ডি ও লিন্ডা জনকে পুরোপুরি বিশ্বাস করে, জন আভাস দেয় যে সে জনকে বিশ্বাস করতে চায়। উইল ও স্যান্ডি ছাড়া সবাই যখন চলে গেল, উইল জন ও স্যান্ডির কথোপকথন শুনতে পায়, যা থেকে বোঝা যায় যে জনের বলা কথাগুলি 'গল্প হলেও সত্যি'। জন এতদিন ধরে ব্যবহৃত তার কিছু ছদ্মনাম উল্লেখ করে এবং উইল বুঝতে পারে এই নামগুলির মধ্যে একটি তার বাবার নাম। উইল জনকে কিছু প্রশ্ন করে যা একজন কাছের মানুষ ছাড়া কারোর জানার কথাই নয়। যখন জন প্রত্যেকটি প্রশ্নের সঠিক উত্তর দেয়, উইল কান্নায় ভেঙ্গে পড়ে এবং হঠাৎই তার হার্ট-অ্যাটাক হয়, জন তাকে ধরতে গেলেই জনের হাতেই উইল মারা যায়। অ্যাম্বুলেন্স দেহ নিয়ে চলে যায়। স্যান্ডি বুঝতে পারে (যদি গল্পটি সত্যি হয়) তাহলে এই প্রথম জন তার চোখের সামনে তার কোনো সন্তানকে মারা যেতে দেখল। তারপর জন কোনো কথা না বলে সেই ট্রাকে চড়ে বসে ও গাড়ি স্টার্ট দিয়ে কিছুদূর চলেও যায়, এক অজানা গন্তব্যে পাড়ি দেওয়ার জন্য। তারপর কিছু বিবেচনা করার পর, সে থেমে যায় এবং পিছনে তাকায়। তারপর স্যান্ডি ধীরে ধীরে হেঁটে গাড়িতে ওঠে। তারা দু'জনেই জনের ট্রাকে করে অজানা গন্তব্যের দিকে রওনা হয়।
প্রযোজনা
গল্পটি হল জেরোম বিক্সবির শেষ রচনা যেটা তিনি লেখা শেষ করেন ১৯৯৮ সালের এপ্রিলে তার মৃত্যুশয্যায়। বিক্সবি স্ক্রিনপ্লের শেষ অংশ তার ছেলে এমারসন বিক্সবিকে দিয়ে করিয়েছিলেন। জেরোম বিক্সবির মৃত্যুর পর ২০০,০০০ ডলার অর্থের বিনিময়ে 'দ্য ম্যান ফ্রম আর্থ' এর স্ক্রিপ্ট রিচার্ড শেঙ্কম্যানকে দেওয়া হয়।  একসপ্তাহ ধরে রিহার্সালের আটদিন পর ফিল্মটি শ্যুট করা হয়।
ফাইলশেয়ারিং এর মাধ্যমে জনপ্রিয়তা
২০০৭ এ প্রযোজক এরিক ডি. উইলকিনসন বিটটরেন্ট এর ইউজারদের ধন্যবাদ জানান ফিল্মটিকে বিতরণ করার জন্য, তিনি এটাও বলেন যে এই বিতরণের ফলে সিনেমাটির বক্স অফিস প্রযোজকদের প্রত্যাশার চেয়ে অনেক বেশি হয়েছে; প্রযোজক দর্শকদের অনুরোধ করেন আরো বেশি করে ডিভিডি কেনার জন্য।
গ্রহণযোগ্যতা
আইজিএন সিনেমাটিকে ১০ এর মধ্যে ৮ দেয় এবং বলে এটি হল "ইন্টেলেকচুয়াল সাই-ফি"
ডিভিডি ভার্ডিক্ট অবশ্য ফিল্মটির সমালোচনা করে বলে যে সিনেমার শেষ টি খুব হেভি-হ্যান্ডেড ছিল ও তারা বলে সিনেমায় ধর্মীয় দর্শন অন্তত একজনের মতামত হওয়া উচিত ছিল।
পুরস্কার
চলচ্চিত্রটিকে অসংখ্য পুরস্কারের জন্য মনোনীত করা হয়েছিল
সাউন্ডট্র্যাক
ফিল্মটির জন্য সমস্ত সঙ্গীত উপস্থাপনা করেছেন মার্ক হিন্টন স্টেওয়ার্ট।
সিক্যুয়েল
২০১৭ সালে ঠিক ১০ বছর পর সিনেমাটির সিক্যুয়েল "দ্য ম্যান ফ্রম আর্থ: হলোসিন মুক্তি" পায় যেখানে ডেভিড লি স্মিথ ও উইলিয়াম কাট যথাক্রমে জন ইয়ং ও আর্ট জেনকিন্স চরিত্রে ফিরে আসেন।
২০১৩ সালের সেপ্টেম্বরে  দ্য ম্যান ফ্রম আর্থ ২: ম্যান ফ্রম আর্থ মিলিয়নিয়াম নামে এরপর আরও একটি সিক্যুয়েল বানানোর চেষ্টা করা হয়েছিল কিন্তু এর জন্য যোগ্য সমর্থন পাওয়া সম্ভব হয়নি।
তুরস্ক জাতীয় ফুটবল দল
তুরস্ক জাতীয় ফুটবল দল (Türkiye Millî Futbol Takımı, Turkey national football team) হচ্ছে আন্তর্জাতিক ফুটবলে তুরস্কের প্রতিনিধিত্বকারী পুরুষদের জাতীয় দল, যার সকল কার্যক্রম তুরস্কের ফুটবলের সর্বোচ্চ নিয়ন্ত্রক সংস্থা তুর্কি ফুটবল ফেডারেশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৬২ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২৩ সালের ২৬শে অক্টোবর তারিখে, তুরস্ক প্রথমবারের মতো আন্তর্জাতিক খেলায় অংশগ্রহণ করেছে; তুরস্কের ইস্তাম্বুলে অনুষ্ঠিত তুরস্ক এবং রোমানিয়ার মধ্যকার উক্ত ম্যাচটি ২–২ গোলে ড্র হয়েছিল।
আয়-ইলদিজলিলার নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় তুরস্কের রাজধানী ইস্তাম্বুলে অবস্থিত। বর্তমানে এই দলের ম্যানেজারের দায়িত্ব পালন করছেন শেনোল ইয়ুনেশ এবং অধিনায়কের দায়িত্ব পালন করছেন লিলের আক্রমণভাগের খেলোয়াড় বুরাক ইলমাজ।
তুরস্ক এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০০২ ফিফা বিশ্বকাপে ৩য় স্থান অর্জন করা, যেখানে তারা দক্ষিণ কোরিয়াকে ৩–২ গোলের ব্যবধানে পরাজিত করেছে। অন্যদিকে, উয়েফা ইউরোপীয় চ্যাম্পিয়নশিপে তুরস্ক এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০০৮-এর সেমি-ফাইনালে পৌঁছানো, যেখানে তারা জার্মানির কাছে ৩–২ গোলের ব্যবধানে পরাজিত হয়েছে। এছাড়াও, ২০০৩ ফিফা কনফেডারেশন্স কাপে তুরস্ক তৃতীয় স্থান অর্জন করেছে।
করোনা পর্বত
ডান|থাম্ব|300x300পিক্সেল| মাউন্ট করোনা ডান|থাম্ব|300x300পিক্সেল| মাউন্ট করোনা, লা কুইমাদা দে ওড়জোলা থেকে দেখা করোনা পর্বত বা মাউন্ট করোনা বা ভলকান দে লা করোনা হচ্ছে একটি    উঁচু বিলুপ্ত  আগ্নেয়গিরি যা ক্যানারি দ্বীপের ল্যাঞ্জারোতে ( স্পেন ) অবস্থিত। এটা হারিয়া পৌরসভার ইয়ে গ্রামের কাছে অবস্থিত।, প্রায় ৪ বছর আগে এর আগ্নেয়গিরির অগ্ন্যুৎপাতের নেভ রস দিয়ে দ্বীপের উত্তর-পূর্বের একটি বৃহত অঞ্চল ঢেকে যায়। দ্বীপটির সবচেয়ে দর্শনীয় ভূতাত্ত্বিক আকর্ষণ দুটি হচ্ছে কুইভা দে লস ভার্দেস এবং জামেস ডেল আগুয়া।
তুরস্ক জাতীয় ফুটবল দল
রুশতু রেচবার, হাকান শুকুর, বুলেন্ত কর্কমাজ, বুরাক ইলমাজ এবং তুনজায় শানলির মতো খেলোয়াড়গণ তুরস্কের জার্সি গায়ে মাঠ কাঁপিয়েছেন।
করোনা পর্বত
তথ্যসূত্র
রজার্স, বি এবং এস (2005)। ভ্রমণকারীরা: ল্যানজারোট এবং ফুয়ের্তেভেন্তুরা, পিটারবারো: টমাস কুক প্রকাশনা।
তুরস্ক জাতীয় ফুটবল দল
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৪ সালের জুন মাসে প্রকাশিত র‌্যাঙ্কিংয়ে তুরস্ক তাদের ইতিহাসে সর্বোচ্চ অবস্থান (৫ম) অর্জন করে এবং ১৯৯৩ সালের অক্টোবর মাসে প্রকাশিত র‌্যাঙ্কিংয়ে তারা ৬৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে তুরস্কের সর্বোচ্চ অবস্থান হচ্ছে ১০ম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ৭২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
কত্থক নৃত্যশিল্পীদের তালিকা
প্রথাগতভাবে, ভারতীয় শাস্ত্রীয় নৃত্য কত্থক-এর লখনউ, জয়পুর ও বেনারস - এই তিনটি ঘরানা আছে; এখানে কত্থক নৃত্যের শিল্প গুরু ও সুপরিচিত নর্তকদের একটি তালিকা দেয়া হলো।
লখনউ ঘরানা
নিম্নে ঈশ্বরী প্রসাদ মহোদয়ের শিষ্যদের থেকে শুরু করে লখনউ ঘরানা-র গুরুবৃন্দের তালিকা দেয়া হলো:
রায়গড় জেলা, মহারাষ্ট্র
রায়গড় জেলা (মারাঠী:रायगड जिल्हा) পশ্চিম ভারতের মহারাষ্ট্র রাজ্যের কোঙ্কণ বিভাগের একটি জেলা। জেলা সদর আলিবাগ।
জনসংখ্যা
২০১১ সালের আদমশুমারি অনুসারে রায়গড় জেলার জনসংখ্যা হচ্ছে ২,৬৩৪,২০০ জন, যা কুয়েতের বা মার্কিন যুক্তরাষ্ট্রের নেভাডা প্রদেশের সমান। এটি জেলাটিকে ভারতের ৬৪০টি জেলার ভেতরে ১৫৩তম অবস্থান দিয়েছে। এই জেলার জনসংখ্যার ঘনত্ব ।
কামরুন্নাহার পুতুল
কামরুন্নাহার পুতুল (c. ১৯৫৫-২১ মে ২০২০) বাংলাদেশের বগুড়া জেলার রাজনীতিবিদ ও সংরক্ষিত নারী (মহিলা আসন-৪) আসনের সাবেক সংসদ সদস্য।
প্রাথমিক জীবন
কামরুন্নাহার পুতুল c. ১৯৫৫ সালে বগুড়া জেলায় জন্মগ্রহণ করেন। তিনি বগুড়া-৫ আসনের সাবেক সংসদ সদস্য মোস্তাফিজুর রহমান পটলের স্ত্রী। তার ছেলে রাহিদ মোস্তাফিজ, বড় মেয়ে তানিয়া মোস্তাফিজ রাম্মী ও ছোট মেয়ে আনিকা মোস্তাফিজ রুম্মা।
রাজনৈতিক জীবন
পুতুল বগুড়া জেলা আওয়ামী লীগের মহিলাবিষয়ক সম্পাদক ছিলেন। রাজনীতিতে যোগদানের পূর্বে তিনি রূপালী ব্যাংকে কর্মরত ছিলেন। তিনি বাংলাদেশ আওয়ামী লীগের জুন ১৯৯৬ সালের সপ্তম জাতীয় সংসদের মহিলা আসন-৪ থেকে মনোনীত সংসদ সদস্য ছিলেন।
সমালোচনা
কামরুন্নাহার পুতুলের ছেলে রাহিদ মোস্তাফিজকে ২১ সেপ্টেম্বর ২০১৯ সালে তার বগুড়া শহরের কালিতলার বাসা থেকে ৫৫ বোতল ফেন্সিডিল এবং ফেন্সিডিল বিক্রির  নগদ ৪৭ হাজার টাকাসহ গ্রেপ্তার করেছিলো পুলিশ।
বোলপুর লোকসভা কেন্দ্র
বোলপুর লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত এবং মোট সাতটি বিধানসভা কেন্দ্র নিয়ে গঠিত। এটি বীরভূম জেলা প্রতিনিধিত্ব করে এবং বোলপুর শহরে লোকসভা কেন্দ্রের সদর দফতর।  লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।
বোলপুর লোকসভা কেন্দ্রটি বীরভূম জেলা অংশ জুড়ে বিস্তৃত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- কেতুগ্রাম, মঙ্গলকোট, আউশগ্রাম (এসসি),  বোলপুর, নানুর (এসসি), লাবপুর ও ময়ূরেশ্বর
মঙ্গলকোট বিধানসভা কেন্দ্র়়
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম বর্ধমান জেলার অন্তর্গত। বিধানসভা কেন্দ্রটির মূল কার্যালয় মঙ্গলকোটে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
কেতুগ্রাম বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি বীরভূম জেলার অন্তর্গত। বিধানসভা কেন্দ্রটির মূল কার্যালয় কেতুগ্রাম শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
আউশগ্রাম বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি বীরভূম জেলার অন্তর্গত। বিধানসভা কেন্দ্রটির মূল কার্যালয় আউশগ্রামে অবস্থিত। এই কেন্দ্রটি তফসিলী জাতিদের জন্য সংরক্ষিত।
নানুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি বীরভূম জেলার অন্তর্গত। বিধানসভা কেন্দ্রটির মূল কার্যালয় নানুরে অবস্থিত। এই কেন্দ্রটি তফসিলি জাতিদের জন্য সংরক্ষিত।
লাবপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি বীরভূম জেলার অন্তর্গত। বিধানসভা কেন্দ্রটির মূল কার্যালয় লাবপুরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
ময়ূরেশ্বর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি বীরভূম জেলার অন্তর্গত। বিধানসভা কেন্দ্রটির মূল কার্যালয় ময়ূরেশ্বরে অবস্থিত। এই কেন্দ্রটি তফসিলী উপজাতি ও তফসিলী উপজাতিদের জন্য সংরক্ষিত নয়।
বোলপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন টিএমসি-এর শ্রী অসিত কুমার মাল।
আন্তর্জাতিক ইসলামভীতি প্রতিরোধ দিবস
আন্তর্জাতিক ইসলামভীতি প্রতিরোধ দিবস জাতিসংঘ কর্তৃক স্বীকৃত একটি আন্তর্জাতিক দিবস।
ইতিহাস
১৫ মার্চ ২০২২ সালে ইসলামি সহযোগিতা সংস্থার পক্ষে পাকিস্তানের প্রস্তাবনায় জাতিসংঘের ১৯৩ সদস্যের সম্মতিতে তা গৃহীত হয়। তাছাড়া ওআইসির ৫৭ সদস্যের পাশাপাশি চীন, রাশিয়াসহ আরও ৮টি দেশ এ প্রস্তাবনায় সহায়তা করে।
অগ্নিকণা (রঙ)
পটভূমি
বড় বড়ো মার্কিন শহর এবং বড়ো বড় মহানগর অঞ্চলের ঐতিহ্যবাহী দমকল বিভাগগুলো তাদের ফায়ার ইঞ্জিনগুলিতে এই রঙটি ব্যবহার করে। তবে অনেক শহরতলী এবং ছোটো শহরের দমকল গাড়িগুলোতে রাতের বেলা বেশি দৃশ্যমানতার জন্য চুন রঙ বা উজ্জ্বল হলুদ রঙ ব্যবহার করে থাকে। যুক্তরাজ্যের ফায়ার সার্ভিসগুলো আরও দৃশ্যমানতার জন্য প্রধানত তাদের লাল রঙের দমকল গাড়িগুলোতে ফায়ার ইঞ্জিন লাল এবং আলোক-প্রতিবর্তী হলুদ রঙের ব্যাটেনবার্গ চিহ্ন যুক্ত করে থাকে।
ল্যানচেস্টার কলেজ অফ টেকনোলজি এবং ফায়ার ব্রিগেড কোন রঙ অধিক আলোক-দৃশ্যমান তা জানার জন্য যুক্তরাজ্যের কভেন্ট্রিতে ১৯৬৫ সালে একটি গবেষণা পরিচালনা করেছিল। এ গবেষণা থেকে তারা এই উপসংহারে পৌঁছেছিল যে কৃত্রিম স্ট্রিট লাইটিংয়ে একই সময়ে সাধারণ ব্যবহারের সীমার মধ্যে হলুদ রঙ লাল রঙের তুলনায় অধিক আলোক-দৃশ্যমান। দিনের বেলায় এবং প্রতিকূল আবহাওয়ার সময় সাধারণ রাস্তায় হলুদ রঙ আরও স্পষ্টতর হয়ে উঠে।
সমস্ত জরুরি যানবাহনের জন্য হলুদ রঙের ব্যবহারকে সমর্থন করে ১৯৭৮ সালে অস্ট্রেলিয়াতেও একটি গবেষণা প্রবন্ধ প্রকাশিত হয়।
সনমান্দি ইউনিয়ন
সনমান্দি ইউনিয়ন বাংলাদেশের ঢাকা বিভাগের নারায়ণগঞ্জ জেলার সোনারগাঁও উপজেলার অন্তর্গত একটি ইউনিয়ন পরিষদ। এটি ৩৪.৫০ কিমি২ (১৩.৩২ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৪৩৮ জন। ইউনিয়নটিতে মোট গ্রামের সংখ্যা ৫৮টি ও মৌজার সংখ্যা ৪১টি।
সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান
সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান (১২৯৪-১৩৭৬) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পণ্ডিত ছিলেন।
সংক্ষিপ্ত জীবনী
সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান ১২৯৪ খ্রিষ্টাব্দে ম্ঙ্গা'-রিস অঞ্চলে জন্মগ্রহণ করেন। পনেরো বছর বয়সে তাকে স্ন্যে-থাং  বৌদ্ধবিহারের প্রধান ব্ক্রা-শিস-সেং-গে  দীক্ষাদান করেন। তিনি রা-লুং বৌদ্ধবিহারে অভিধর্ম ও বোধিসত্ত্বচর্যাবতার এবং সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান  নামক বৌদ্ধ পণ্ডিতের নিকট হেবজ্র তন্ত্র সম্বন্ধে শিক্ষালাভ করেন। এরপর জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, বিমলপ্রভা টীকাভাষ্য ও প্রজ্ঞাপারমিতা সম্বন্ধে শিক্ষালাভ করেন। এছাড়া তিনি কুন-স্পাংস-ছোস-গ্রাগ্স-দ্পাল-ব্জাং ও জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের অন্যতম দুই প্রধান শিষ্যের নিকট শিক্ষালাভ করেন। দ্পাং-লো-ত্সা-বা-ব্লো-গ্রোস-ব্র্তান-পা নামক বিখ্যাত তিব্বতী অনুবাদকের নিকট তিনি সংস্কৃত অধ্যয়ন করেন। জ্লা-বা-র্গ্যাল-ম্ত্শান  নামক বৌদ্ধ পণ্ডিতের অনুরোধে তিনি সা-ব্জাং-দ্গা'-ল্দান  বৌদ্ধবিহারে বিমলপ্রভা সম্বন্ধে শিক্ষাদান করেন এবং  পরবর্তীকালে ঐ বিহারের প্রধান হিসেবে নির্বাচিত হন সা-ব্জাং-মা-তি-পান-ছেন উপাধি লাভ করেন। ১৩৩৪ খ্রিষ্টাব্দে তিনি ও জো-নাং-লো-ত্সা-বা-ব্লো-গ্রোস-দ্পাল কালচক্র তন্ত্র ও বিমলপ্রভা টীকাভাষ্যের তিব্বতী অনুবাদকে নতুন করে সম্পাদনা করেন যা নব্য জো-নাং ঐতিহ্য নামে বিখ্যাত হয়।
বাহার বানু বেগম
বাহার বানু বেগম (১৫৯০-১৬৫৩) হলেন একজন মুঘল রাজকুমারী, যিনি ছিলেন জাহাঙ্গীরের কন্যা।
জীবনী
বাহার বানু বেগম ১৫৯০ সালে জন্মগ্রহণ করেন। তিনি জন্মেছিলেন তার দাদা আকবরের শাসনামলে। তার মা ছিলেন রাঠোর রাজপরিবারের কেশব দাসের কন্যা করমসি। তার জন্মের দিনে মারোয়ারের উদয় সিং এর মেয়ে জগৎ গোসেন বেগম সুলতান বেগম নামের এক কন্যাসন্তানের জন্ম দিয়েছিলেন।
১৬২৫ সালে তাহমুরাস মির্জা মুঘল শক্তির নিকট আনুগত্য স্বীকার করেন। এর আগে তার ভাই হুশাং মির্জাও মুঘল শক্তির বশ্যতা শিকার করেন। এর পরিপ্রেক্ষিতে জাহাঙ্গীর তাহমুরাস মির্জার সাথে বাহার বানু বেগমের এবং তার ছেলে খসরু মির্জার মেয়ে হোশমান্দ বানু বেগমের সাথে হুশাং মির্জার বিয়ে দেন।
বাহার বানু বেগমের বাবা জাহাঙ্গীরের মৃত্যুর পর শাহজাহান সিংহাসনে বসলে তার বিরোধিতাকারী শাহরিয়ার, বাহার বানু বেগমের স্বামী তাহমুরাস মির্জা, হোশমান্দ বানু বেগমের স্বামী হুশাং মির্জা ও খসরু মির্জার ছেলে দাওয়াত বকশ এবং গারশাস্প মির্জাকে মৃত্যুদণ্ড প্রদান করেন।
কণিকা মজুমদার
কণিকা মজুমদার বাংলা চলচ্চিত্র জগতের তথা টলিউডের স্বর্ণযুগের অন্যতম বিখ্যাত ব্যক্তিত্বময়ী অভিনেত্রী। তার ব্যক্তিত্বই সত্যজিত রায়ের বিখ্যাত চলচ্চিত্র তিন কন্যার মণিহারা গল্পের মণিমালিকার ভূমিকায় অভিনয়ের পথ সুগম করে দেয়। তিনি বাংলা চলচ্চিত্রের প্রবাদপ্রতীম অভিনেতা উত্তম কুমারের পছন্দের অভিনেত্রীও ছিলেন। মণিমালিকার ভূমিকায় তার অভিনয় তাকে বাংলা চলচ্চিত্রে প্রতিষ্ঠিত করে দেয়।
প্রথম জীবন
কণিকা মজুমদার তৎকালীন পূর্ব বঙ্গের (বর্তমানে বাংলাদেশ) ময়মনসিংহে ১৯৩৫ সালে এক অভিজাত ব্রাহ্ম পরিবারে জন্মগ্রহণ করেন। পরিবারের সম্মতি না থাকায় পরিচালক নীতিন বসুর একটি চলচ্চিত্রে অভিনয়ের প্রস্তাব ফিরিয়ে দেন। পরবর্তীকালে বিখ্যাত পরিচালক মৃনাল সেনের পুনশ্চ চলচ্চিত্রে প্রথম অভিনয়ে কাজ শুরু করেন। যদিও তার অভিনীত প্রথম মুক্তিপ্রাপ্ত চলচ্চিত্র প্রখ্যাত পরিচালক সত্যজিত রায়ের চলচ্চিত্র তিন কন্যা ।
কর্ম জীবন
তার প্রথম মুক্তিপ্রাপ্ত ছবি তিনকন্যর তাকে চলচ্চিত্র জগতে প্রতিষ্ঠিত করে দেয়। এর পরে তিনি বিখ্যাত পরিচালকদের নানা ছবিতে অভিনয় করেন। তার মধ্যে পুনশ্চ, চিড়িয়াখানা  (দময়ন্তীর চরিত্রে), সোনার খাঁচা, হার মানা হার, দুটি মন, আগুন , বসন্তবিলাপ, রাগ অনুরাগ, জীবন সৈকতে, চাঁদের কাছাকাছি উল্লেখযোগ্য।
অভিনয় ছাড়াও তিনি সঙ্গীত, বেতার নাটক ও মঞ্চাভিনয়ে সপ্রতিভ ছিলেন। ‘নবরাগ’ ছবিতে তার লিপে সুমিত্রা সেনের রবীন্দ্রসঙ্গীত তাকে প্রশংসিত করেছিল। মঞ্চাভিনয়ে ‘কড়ি দিয়ে কিনলাম’, ‘বেগম মেরি বিশ্বাস’এ তাঁর অভিনয় উল্লেখযোগ্য।
চলচ্চিত্রের পাশাপাশি তিনি বেতারও সপ্রতিভ ছিলেন। নির্মল কুমার, অহীন্দ্র চৌধুরী, শম্ভু মিত্রের সঙ্গে কাজ করেছেন। তিনি শম্ভু মিত্রের সঙ্গে বেতারেও ‘রক্তকরবী’ নাটক করেছেন।
আইওয়া সিটি, আইওয়া
আইওয়া সিটি মার্কিন যুক্তরাষ্ট্রের আইওয়া অঙ্গরাজ্যের জনসন কাউন্টির একটি শহর। এটি আইওয়া সিটি মহানগর পরিসংখ্যান অঞ্চলের প্রধান শহর এবং জনসন কাউন্টির কাউন্টি আসন। এই শহরে আইওয়া বিশ্ববিদ্যালয়টি অবস্থিত। মার্কিন জনগণনা ব্যুরো ২০১৯ সালের অনুমান অনুসারে শহরের জনসংখ্যা ৭৫,১৩০ জন, যা শহরটিকে রাজ্যের পঞ্চম বৃহত্তম শহর হিসাবে প্রতিষ্ঠিত করে। জনসন ও ওয়াশিংটন কাউন্টি জুড়ে বিস্তৃত মহানগর অঞ্চলটির জনসংখ্যা ১,৭১,০০০ জনেরও বেশি। আইওয়া সিটি মহানগর পরিসংখ্যান অঞ্চলটি (এমএসএ) সিডা র‍্যাপিডস এমএসএ সহ একটি সম্মিলিত পরিসংখ্যান অঞ্চলের (সিএসএ) অংশ। এই সিএসএ ও আরও দুটি অতিরিক্ত কাউন্টি আইওয়া সিটি-সিডার র‍্যাপিডস (আইসিআর) অঞ্চল হিসাবে পরিচিত, যার সমষ্টিগতভাবে জনসংখ্যা প্রায় ৫,০০,০০০ জন।
আইওয়া সিটি আইওয়া অঞ্চলটির দ্বিতীয় রাজধানী ও আইওয়া রাজ্যের প্রথম রাজধানী শহর ছিল। পুরাতন ক্যাপিটল ভবনটি আইওয়া বিশ্ববিদ্যালয় ক্যাম্পাসের কেন্দ্রস্থলে অবস্থিত একটি জাতীয় ঐতিহাসিক ল্যান্ডমার্ক। এছাড়াও ইউনিভার্সিটি অব আইওয়া আর্ট মিউজিয়াম ও প্রথম গভর্নরের বাড়ি  প্লাম গ্রোভ পর্যটকদের আকর্ষণস্থল। ফোর্বস ম্যাগাজিন ২০০৮ সালে আমেরিকা যুক্তরাষ্ট্রে ব্যবসা করার জন্য দ্বিতীয় সেরা ছোট মহানগর অঞ্চল হিসাবে আইওয়া সিটির নাম ঘোষণা করে।
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ২৫.২৮ বর্গমাইল (৬৫.৪৭ কিমি ২), যার মধ্যে ২৫.০১ বর্গমাইল (৬৪.৭৮ কিমি ২) ভূমিভাগ ও ০.২৭ বর্গমাইল (০.৭০ কিমি ২) জলভাগ নিয়ে গঠিত।
জনসংখ্যার উপাত্ত
২০১০-এর আদমশুমারি অনুসারে, শহরে ৭৬,৮৬২ জন মানুষ, ২৭,৬৫৭ জন গৃহমালিক ও ১১,৭৪৩ টি পরিবার বসবাস করে। জনসংখ্যার ঘনত্ব প্রতি বর্গমাইলে ২,৭১৩.৪ জন (১,০৪৭.৬ জন/কিমি২) । প্রতি বর্গমাইলে গড়ে ১,১৭০.৩ এর (৪৫১.৯ জন/কিমি২) ঘনত্বে ২৯,২৭০ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৮২.৫% শ্বেতাঙ্গ, ৫.৮% আফ্রিকান আমেরিকান, ০.২% নেটিভ আমেরিকান, ৬.৯% এশীয়, ২.১% অন্যান্য জাতি এবং ২.৫% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ৫.৩% ছিল।
অর্থনীতি
আইওয়া সিটি রাজ্যের একমাত্র বিস্তৃত তৃতীয় তত্ত্বাবধায়ক চিকিৎসা কেন্দ্র আইওয়া হাসপাতাল ও চিকিৎসা বিশ্ববিদ্যালয়ের (ইউআইএইচসি) আবাসস্থল। আইওয়া সিটির হোল্ডেন কমপ্রেেনসিভ ক্যান্সার সেন্টার একটি এনসিআই-মনোনীত ক্যান্সার কেন্দ্র, যা দেশের মধ্যে ৬০ টিরও কম সংখ্যক কেন্দ্রের মধ্যে একটি।
আইওয়া সিটিতে আইসিটি কলেজ পরীক্ষার পরিষেবাসমূহের সদর দফতর অবস্থিত।
ফোর্বস ম্যাগাজিন ২০০৪ সালে আমেরিকা যুক্তরাষ্ট্রে ব্যবসা করার জন্য দ্বিতীয় সেরা ছোট মহানগর অঞ্চল হিসাবে আইওয়া সিটির নাম ঘোষণা করে।
শীর্ষ নিয়োগকারী
আইওয়া সিটি-র ২০১৮ সালের বিস্তৃত বার্ষিক আর্থিক প্রতিবেদন অনুসারে, নগরীর শীর্ষ নিয়োগকর্তারা হল:
সরকার
২০০px|থাম্ব|আইওয়া সিটি সিটি হল
পরিবহণ ব্যবস্থা
২৫০px|থাম্ব|বাম|আইওয়া সিটি ডিপো আইওয়া সিটি শহরের দক্ষিণ আইওয়া সিটি পৌর বিমানবন্দর নামে জেনারেল এভিয়েশনের একটি বিমানবন্দর রয়েছে। শহরের ২০ মাইল (৩২ কিমি) উত্তর-পশ্চিমে নির্ধারিত যাত্রী বিমান ইস্টার্ন আইওয়া বিমানবন্দরটি অবস্থিত, যা আইওয়া সিটি ও সিডার র‍্যাপিডসে উড়ান পরিষেবা সরবরাহ করে।
আইওয়া সিটি শুধুমাত্র পণ্য পরিবহনকারী আইওয়া আন্তঃদেশীয় রেলপথ ও সিডা র‍্যাপিডস ও আইওয়া সিটি রেলপথ (ক্র্যান্ডিক) দ্বারা রেল পরিষেবা পরিবেশন করা হয়। বাম দিকে ছবিতে দেখানো ঐতিহাসিক আইওয়া সিটি ডিপো বর্তমানে আর রেল পরিষেবা ব্যবহারে ব্যবহৃত হয় না; এটি একটি বাণিজ্যিক কার্যালয় ভবনে রূপান্তরিত হয়েছে।
বেনাল নেভজাত আরিমান
বেনাল নেভজাত আরিমান (১৯০৩ - ১৯ জুলাই ১৯৯০) ছিলেন একজন তুর্কি কবি, লেখক ও রাজনীতিবিদ। তিনি তুরস্কের পার্লামেন্টের প্রথম ১৮ জন মহিলা সদস্যের একজন ছিলেন।
ব্যক্তিগত জীবন
বেনাল নেভজাত ১৯০৩ সালে তৎকালীন উসমানীয় সাম্রাজ্যের ইজমিরে তেভফিক নেভজাত এবং তার স্ত্রী জেমিলের ঘরে জন্মগ্রহণ করেন। তার দুই বোনর নাম এমিন মেনিজে (ওকে) এবং মুতাহারা (কেস্কিনার)। তার পিতা, একজন আইনজীবী, বিশিষ্ট স্থানীয় সাংবাদিক, কবি এবং তরুণ তুর্কিদের একজন সদস্য ছিলেন। উসমানীয় সুলতান দ্বিতীয় আব্দুল হামিদের (রাজত্বকাল ১৮৭৬-১৯০৯) প্রেস সেন্সরশিপের বিরোধিতার জন্য তিনি [আদানা]য় বন্দী ছিলেন। মুক্তির তিন মাস আগে ১৯০৫ সালের ১৭ মে কারাগারে তাকে হত্যা করা হয়। তার মৃত্যুকে আনুষ্ঠানিকভাবে আত্মহত্যা হিসেবে ঘোষণা করা হয়। উসমানীয় সরকার তার বাবার মৃত্যুর পর অফিসটি দখল করার পরে পরিবারটি আর্থিক সমস্যার সম্মুখীন হয়েছিল।
তিনি উল্লেখযোগ্য শিক্ষাবিদ ইউসুফ রিজা এফেন্ডির একটি বেসরকারী প্রাথমিক বিদ্যালয় "বেত্রেকা-ই ইরফান"-এ শিক্ষাগ্রহণ করেছিলেন। তিনি ইজমিরের লিসে নটর ডেম দে সিওনে মাধ্যমিক শিক্ষা সম্পন্ন করেন। ১৯২২ সালে মুস্তফা কামাল আতাতুর্কের সুপারিশে তাকে শিক্ষার জন্য ফ্রান্সে পাঠানো হয়, কারণ তিনি ইজমিরকে গ্রিক আক্রমণ থেকে মুক্ত করেন। তিনি প্যারিস বিশ্ববিদ্যালয়ের চিঠি অনুষদে প্রবেশ করেন। প্যারিসে অধ্যয়নের সময়, তাকে তার কাকা, একজন বিশিষ্ট নবীন তুর্কি, রেফিক নেভজাত সাহায্য করেছিলেন। তিনি চার বছর পরে স্নাতক হন, এবং ১৯২৬ সালে বাড়ি ফিরে আসেন।
বেনাল নেভজাত ১৯৩৪ সালের পদবি আইন প্রণয়নের পর "ইস্টার" উপাধি গ্রহণ করেন। ১৯৩৬ সালে তিনি সিঙ্গার কর্পোরেশনের তুর্কি প্রতিনিধিত্বের জেনারেল ম্যানেজার নেশেত আরিমানকে বিয়ে করেন। তিনি তাদের কন্যা ইশতার (গুরাল্প) এর জন্ম দেন।
বেনাল নেভজাত ইস্টার আরিমান ১৯৯০ সালে ১৯ জুলাই মারা যান। তেশভিকিয় মসজিদে ধর্মীয় অনুষ্ঠানের পরে তাকে জিন্দিরলিকুয়ু কবরস্থানে দাফন করা হয়েছিল।
কর্মজীবন
একজন সদস্য হিসেবে বেনাল নেভজাত তুর্কি রেড ক্রিসেন্ট (Hilal-i Ahmer বা বর্তমান Kızılay), সোসাইটি ফর দ্য প্রোটেকশন অফ চিলড্রেন (Himaye-i Etfal বা বর্তমান Çocuk Esirgeme Kurumu), এসোসিয়েশন ফর টিউবারকিউলোসিস কন্ট্রোল (Verem Mücadele Cemiyeti বা বর্তমান Verem Savaş Derneği) এবং স্যুপ রান্নাঘরে কাজ করেছেন।
উত্তরাধিকার
ইজমিরের কোনক পৌরসভার তুরকান সায়লান সাংস্কৃতিক কেন্দ্রের ৭ম তলায় একটি পারফরমেন্স হলের নাম "বেনাল নেভাত হল"। তার নামানুসারে এই নামকরণ করা হয়।
আলফা এবং বিটা কার্বন
থাম্ব| বেনজিলেসিটনের কঙ্কাল সূত্রে আলফা এবং বিটা কার্বন। কার্বোনাইলে দুটি β-হাইড্রোজেন এবং পাঁচটি α হাইড্রোজেন রয়েছে। জৈব যৌগে আলফা কার্বন ( সি α) বলতে কার্বনিলের মতো কার্যকরী মূলকে সংযুক্ত প্রথম কার্বন পরমাণুকে বোঝায়। কার্বনিল মূলকের সাথে আলফা কার্বনের পাশে যুক্ত দ্বিতীয় কার্বন পরমাণুকে বিটা কার্বন ( সি β ) বলা হয় এবং এভাবে গ্রীক অক্ষরের সাথে বর্ণানুক্রমিক ক্রমে নামকরণ চলতে থাকে।
নামকরণটি কার্বন পরমাণুর সাথে সংযুক্ত হাইড্রোজেন পরমাণুতেও প্রয়োগ করা যেতে পারে। একটি আলফা কার্বন পরমাণুর সাথে সংযুক্ত একটি হাইড্রোজেন পরমাণুকে আলফা-হাইড্রোজেন পরমাণু বলা হয়, বিটা-কার্বন পরমাণুর সাথে সংযুক্ত একটি হাইড্রোজেন পরমাণু হল বিটা হাইড্রোজেন পরমাণু ইত্যাদি।
নামকরণের এই নীতিটি আইইউপিএসির নামকরণের সাথে নাও মিলতে  পারে। আইইউপিএসির মতে  কার্বনগুলিকে গ্রীক বর্ণ দ্বারা নয় বরং সংখ্যা দ্বারা চিহ্নিত উচিৎ। তারপরও গ্রীক বর্ণভিত্তিক এই নামকরণের বিশেষ জনপ্রিয়তা রয়েছে। কারণ এটি অন্যান্য কার্যকরীতে মূলকে কার্বন পরমাণুর আপেক্ষিক অবস্থান চিহ্নিতকরণে প্রয়োজন হতে পারে।
একাধিক কার্যকরী গ্রুপ সহ জৈব অণুগুলির নামকরণে বিভ্রান্তি হতে পারে। সাধারণত অণুর নাম বা ধরনের জন্য দায়ী কার্যকরী গোষ্ঠী হল কার্বন-পরমাণু নামকরণের উদ্দেশ্যে 'রেফারেন্স' গ্রুপ। উদাহরণস্বরূপ, নাইট্রোস্টাইরিন এবং ফেনেথাইলামাইন অণুগুলি খুব অনুরূপ; এমনকি আগেরটি পরবর্তীতে হ্রাস করা যেতে পারে। যাইহোক, নাইট্রোস্টাইরিনের α-কার্বন পরমাণু ফিনাইল গ্রুপ সংলগ্ন; ফেনেথাইলামিনে এই একই কার্বন পরমাণু β-কার্বন পরমাণু। কারণ ফেনেথাইলামিন (স্টাইরিনের পরিবর্তে একটি অ্যামিন) অণুর বিপরীত "প্রান্ত" থেকে তার পরমাণুগণনা করা হয়।
আপাত মান
thumb|350px|right|গ্রহাণু [[৬৫ সাইবেল এবং দু'টি তারাসহ তাদের বিশালত্ব]] আপাত মান (Apparent magnitude; প্রতীক: m) গ্রহ, তারা বা অন্যান্য জ্যোতিষ্কের আপাত উজ্জ্বলতার একটি পরিমাপ। পৃথিবী থেকে একটি জ্যোতিষ্কের উজ্জ্বলতা যতটুকু দেখা যায় তার পরিমাপকে আপাত উজ্জ্বলতা বলে। এটি উজ্জ্বলতার একটি শ্রেণী বা প্রভা। একটি জ্যোতিষ্ক যত উজ্জ্বল হয় তার আপাত মান তত কম হয়।
বজরং পুনিয়া
বজরং পুনিয়া (জন্ম ২৬ ফেব্রুয়ারি, ১৯৯৪) একজন ভারতীয় ফ্রিস্টাইল কুস্তিগীর। ২০১৮ কমনওয়েলথ গেমস, গোল্ড কোস্টে, তিনি ৬৫ কেজির ফ্রিস্টাইল শ্রেণিতে স্বর্ণপদক জিতেছেন।
জীবন এবং পরিবার
পুননিয়া ভারতের হরিয়ানা রাজ্যের ঝাজ্জর জেলার খোদান গ্রামে জন্মগ্রহণ করেন। তিনি সাত বছর বয়সে কুস্তি শুরু করেন এবং তার পিতা তাকে কুস্তি শিখতে উৎসাহিত করেন। তার একটি ভাই আছে নাম হারেন্দার সিং পুননিয়া। ২০১৫ সালে, ভারতে স্পোর্টস অথরিটি অফ ইন্ডিয়া আঞ্চলিক কেন্দ্রে যোগ দেওয়ার জন্য তার পরিবার সোনিপাতে চলে যান। তিনি ভারতীয় রেলওয়েতে ট্রাভেলিং টিকিট এক্সামিনমার (টিটিই) পদে কাজ করেন এবং তার পরিবার উপ-পুলিশ সুপারের পদের জন্য হরিয়ানা পুলিশের কাছে দাবি জানিয়েছে।
২০১৩, এশিয়ান কুস্তি চ্যাম্পিয়নশিপ, নিউ দিল্লি
২০১৩ সালে, নিউ দিল্লিতে, পুরুষদের ফ্রিস্টাইল ৬০ কেজি শ্রেণির সেমিফাইনালে, ভারতের বজরংকে দক্ষিণ কোরিয়ার হুয়াং রিয়াং-হক ৩-১ স্কোরে হারিয়ে দেয় এবং বজরং ব্রোঞ্জ পদক পান।
২০১৩, বিশ্ব কুস্তি চ্যাম্পিয়নশিপ, বুদাপেস্ট
২০১৩ সালে, হাঙ্গেরির বুদাপেস্টে, পুরুষের ফ্রিস্টাইল ৬০ কেজি শ্রেণিতে বজরং ব্রোঞ্জ পদক জিতেছিলেন। সেখানে, তিনি মঙ্গোলিয়ার এনকসাইখনি ন্যাম-ওকিরকে ৯-২ স্কোরে হারান।
৩২ রাউন্ডের প্রতিযোগিতার মধ্যে, তিনি বুলগেরিয়া এর ভ্লাদিমির ডুবভ কাছে ৭-০ হেরে যান এবং চূড়ান্ত লড়াইয়ে ভ্লাদিমির যোগ্যতা অর্জন করে, বজরং তখন জাপানের শোগো মায়েদার মুখোমুখি হয়েছিল এবং একটি ওয়াকফোর্ড অর্জন করে। তার পরবর্তী প্রতিদ্বন্দ্বী রোমানিয়ার ইভান গুইডিয়া ছিল, তিনি ১০-৩ স্কোরে জয় লাভ করেন এবং ব্রোঞ্জ পদকের জন্য প্রতিযোগিতা করার সুযোগ অর্জন করেন।
২০১৪, কমনওয়েলথ গেমস, গ্লাসগো
২০১৪ সালে, স্কটল্যান্ডের গ্লাসগোতে, পুরুষের ফ্রিস্টাইল ৬১ কেজি শ্রেণিতে কানাডার ডেভিড ট্রেম্বেলে ৪-১ স্কোরে হারিয়ে দেয় এবং বজরং রৌপ্য পদক জিতেছিলেন।
২০১৪, এশিয়ান গেমস, ইনচেওন
২০১৪ সালে, দক্ষিণ কোরিয়ার ইনচেওনতে, পুরুষদের ফ্রিস্টাইল ৬১ কেজি শ্রেণীতে ইরানের মাসুদ এসমাইলপুরজয়বাড়ী ৩-১ স্কোরে হারিয়ে দেয় এবং বজরং রৌপ্য পদক জিতেছিলেন।
২০১৪ এশিয়ান কুস্তি চ্যাম্পিয়নশিপ, আস্তানা
২০১৪ সালে, কাজাখস্তানের আস্তানাতে, পুরুষদের ফ্রিস্টাইল ৬১ কেজি শ্রেণিতে ইরানের মাসুদ এসমাইলপুরজয়বাড়ী ৪-০ স্কোরে হারিয়ে দেয় এবং বজরং রৌপ্য পদক জিতেছিলেন।
২০১৫ বিশ্ব চ্যাম্পিয়নশিপ, লাস ভেগাস
২০১৫ সালে, লাস ভেগাসে, বজরং একটিও পদক পাননি এবং পঞ্চম স্থান অর্জন করেন।
প্রো রেসলিং লীগ
নিউ দিল্লিতে নিলামে জেএসডব্লিউ মালিকানাধীন ব্যাঙ্গালোর ফ্রাঞ্চাইজির দ্বিতীয় অধিগ্রহণ বজরং ছিলেন, তাকে ২৯.৫ লাখ টাকা দিয়ে নেওয়া হয়েছিল।
প্রো রেসলিং লীগটি ৬টি শহরে, ১০ ডিসেম্বর থেকে ২৭ ডিসেম্বর অনুষ্ঠিত হয়।
২০১৮ কমনওয়েলথ গেমস, গোল্ড কোস্ট
২০১৮ সালে, অস্ট্রেলিয়ার গোল্ড কোস্টে, পুরুষের ফ্রিস্টাইন ৬৫ কেজি শ্রেণিতে বজরং স্বর্ণপদক জিতেছেন। তিনি প্রযুক্তিগত শ্রেষ্ঠত্বের ভিত্তে ওয়েলসের কেএন চরিগকে পরাজিত করেন।
ব্রুকস খাঁড়ি (ইন্ডিয়ানা)
ব্রুকস ক্রিক মার্কিন যুক্তরাষ্ট্রের ইন্ডিয়ানা রাজ্যের একটি প্রবাহ। এটি সালামোনি নদীর একটি উপনদী।
ব্রুকস ক্রিকের নামকরণ একজন অগ্রগামী বসতি স্থাপনকারী জন ব্রুকসের নামে করা হয়েছিল।
মাজহারুল হক শাহ চৌধুরী
মজহারুল হক শাহ চৌধুরী বাংলাদেশের চট্টগ্রাম জেলার রাজনীতিবিদ যিনি চট্টগ্রাম-২ আসনের সংসদ সদস্য ছিলেন।
প্রাথমিক জীবন
মাজহারুল হক শাহ চৌধুরী চট্টগ্রাম জেলার ফটিকছড়ির নাজিরহাটে জন্মগ্রহণ করেন।।স্কুল জীবন থেকে ছাত্রলীগের রাজনীতির সাথে সম্পৃত্ত ছিলেন।৬৬ এর ছয় দফা আন্দোলন থেকে শুরু করে ৭১ এর মুক্তিযুদ্ধে অংশগ্রহণ সহ বিভিন্ন আন্দোলনে অবদান রাখেন।
রাজনৈতিক জীবন
মাজহারুল হক শাহ চৌধুরী ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন চট্টগ্রাম-২আসন থেকে সংসদ সদস্য নির্বাচিত হন। ২০০৪ সালে তিনি জাতীয় পার্টির ভাইস চেয়ারম্যান নিযুক্ত হন। এর পর বিকল্পধারা বাংলাদেশ দলে যোগ দেন।
হুগলি ঘাট রেলওয়ে স্টেশন
হুগলী ঘাট রেলওয়ে স্টেশন হল পশ্চিমবঙ্গের হুগলী জেলার একটি ছোট রেলওয়ে স্টেশন। এটি নৈহাটি-ব্যাণ্ডেল শাখা লাইনের মধ্যে অবস্থিত। স্টেশনটির কোড হল HYG। এটি হুগলী শহরে রেলযোগাযোগ প্রদান করে। স্টেশনটির দুটি প্লাটফর্ম রয়েছে, তবে দুটি প্লাটফর্মেই পর্যাপ্ত ছাউনি নেই। স্টেশনটিতে পানীয় জল ও স্বাস্থ্যব্যবস্থা সহ বহু সাধারণ সুযোগ-সুবিধা নেই।
দ্য রোগ প্রিন্স
দ্য রোগ প্রিন্স (The Rogue Prince), অথবা, আ কিংস ব্রাদার (A King's Brother) জর্জ আর. আর. মার্টিন রচিত কাল্পনিক মহাকাব্যিক উপন্যাসিকা। এটি ২০১৪ সালে ব্যান্টাম স্পেক্ট্রার সংকলন রোগস-এ প্রকাশিত হয়। এটি মার্টিনের আ সং অব আইস অ্যান্ড ফায়ার উপন্যাস ধারাবাহিকের ওয়েস্টরস মহাদেশের পটভূমিতে এবং আ গেম অব থ্রোনস (১৯৯৬)-এর ঘটনাবলির ১০০ বছর পূর্বে রাজা ১ম ভিসেরিস টারগেরিয়ানের রাজত্বকালে বর্ণিত।
দ্য রোগ প্রিন্স মার্টিনের পূর্ববর্তী উপন্যাসিকা দ্য প্রিন্সেস অ্যান্ড দ্য কুইন (২০১৩)-এর পূর্ববর্তী পর্ব এবং তার পিতামহ ১ম জ্যাহ্যারিস টারগেরিয়ানের মৃত্যুর পর থেকে ১ম ভিসেরিসের রাজত্বকাল ও তার মৃত্যু পর্যন্ত সময়কালের ঘটনা বর্ণনা করে। এতে ভিসেরিস ও তার সুদক্ষ কিন্তু বেখেয়ালি ছোট ভাই ড্যামনের জটিল সম্পর্ককে তুলে ধরে। ভিসেরিস তাকে বাদ দিয়ে তার প্রথম ঘরের কন্যা র‍্যানিরাকে সিংহাসনের উত্তরাধিকার করে, যার ফলে টারগেরিয়ানদের মধ্যে দ্বন্দ্ব শুরু হয়, যা দ্য প্রিন্সেস অ্যান্ড দ্য কুইন উপন্যাসিকায় উপস্থাপন করা হয়।
উপন্যাসিকাটিতে কাল্পনিক ঐতিহাসিক আর্চমাস্টার গাইল্ডেইনের লেখনী হিসেবে উপস্থাপন করা হয়, যিনি মার্টিনের ২০১৩ সালের উপন্যাসিকা দ্য প্রিন্সেস অ্যান্ড দ্য কুইন-এরও লেখক ছিলেন।
আমিনুল ইসলাম (মৃত্তিকা বিজ্ঞানী)
অধ্যাপক ড. আমিনুল ইসলাম ( জন্ম: ১ জানুয়ারি ১৯৩৫ - মৃত্যু: ২৯ নভেম্বর ২০১৭) হলেন বাংলাদেশের একজন প্রখ্যাত মৃত্তিকা বিজ্ঞানী এবং শিক্ষাবিদ। মৃত্তিকা বিজ্ঞান ও গবেষণা প্রযুক্তিতে অনন্য সাধারণ অবদানের জন্য ১৯৯০ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
জন্ম ও পারিবারিক পরিচিতি:
আমিনুল ইসলাম ১৯৩৫ সালের ১ জানুয়ারি কুমিল্লা জেলার হোমনা থানা নাগের চর গ্রামে জন্মগ্রহণ করেন।
শিক্ষাজীবন
তিনি ১৯৫৫ সালে ঢাকা বিশ্ববিদ্যালয় থেকে মৃত্তিকা বিজ্ঞানে স্নাতকোত্তর এবং ১৯৬০ সালে মিশিগান স্টেট ইউনিভার্সিটি থেকে পিএইচ.ডি. সম্পন্ন করেন।
কর্মজীবন
আমিনুল ইসলাম ১৯৫৬ সালে ঢাকা বিশ্ববিদ্যালয়ের মৃত্তিকা বিজ্ঞান বিভাগে জুনিয়র লেকচারার হিসাবে তার কর্মজীবন শুরু করেন এবং ১৯৭৩ সালে তিনি অধ্যাপক হিসাবে পদোন্নতি পান। তিনি ১৯৯৬ সাল থেকে ২০০০ সাল পর্যন্ত জাতীয় বিশ্ববিদ্যালয় এবং ২০০২ সাল থেকে ২০১১ সাল পর্যন্ত ড্যাফোডিল ইউনিভার্তিটির উপাচার্য্য হিসাবে দায়িত্ব পালন করেন। তিনি ২০০২ সাল থেকে ২০১০ সাল পর্যন্ত ড্যাফোডিল ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেছেন। ২০১৬ - ২০১৮ মেয়াদে সায়েন্স কাউন্সিল অব এশিয়ার সভাপতি হিসেবে তিনি দায়িত্বরত ছিলেন। তিনি বাংলাদেশ একাডেমী অব সায়েন্সস (BAS)–এর সভাপতি হিসেবে দীর্ঘদিন দায়িত্ব পালন করেন।
মৃত্যু
ড. আমিনুল ইসলাম বার্ধক্যজনিত নানা জটিলতায় আক্রান্ত হয়ে ৮৩ বছর বয়সে ২০১৭ সালের ২৯ নভেম্বর সন্ধ্যা ৬টায় রাজধানী ঢাকার ধানমন্ডিস্থ ইবনে সিনা হাসপাতালে শেষ নিঃশ্বাস ত্যাগ করেন।
পুরস্কার ও সম্মননা
বিজ্ঞান ও প্রযুক্তিতে অসাধারণ অবদানের জন্য ১৯৯০ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
আসফাকউল্লা খান
আসফাকউল্লা খান (২২ অক্টোবর ১৯০০ - ১৯ ডিসেম্বর ১৯২৭) ছিলেন ভারতীয় স্বাধীনতা আন্দোলনের একজন বীর যোদ্ধা যিনি রামপ্রসাদ বিসমিলের সাথে শহীদ হয়েছিলেন। তাদের উভয়কে একই দিনে আলাদা জেলে ফাঁসি দেয়া হয়।
আসফাকউল্লা খান ছিলেন বিংশ শতাব্দীর প্রথম ভারতীয় মুসলিম যাকে ব্রিটিশ রাজের বিরুদ্ধে ষড়যন্ত্রের অভিযোগে ফাঁসি দেয়া হয়।
শৈশব
আসফাকউল্লা ১৯০০ সালের ২২ অক্টোবর জন্মগ্রহণ করেন উত্তর প্রদেশের শাহজাহানপুরে। তার পিতা, শফিক উল্লা খান পাঠান পরিবারের মানুষ ছিলেন এবং তার পরিবার সামরিক দিক দিয়ে বিখ্যাত ছিলো। তার মায়ের দিক থেকে পরিবারটি ছিলো অধিক শিক্ষিত এবং অনেক আত্মীয় ব্রিটিশ ভারতের পুলিশ এবং প্রশাসনিক দায়িত্ব পালন করেছেন। তার মা মাজহুর-উন-নিসা ছিলেন একজন ধার্মিক নারী। আশফাকউল্লা ছিলেন চার ভায়ের ভেতরে সবচেয়ে ছোট ছেলে। তার বড় ভাই রিয়াসাত উল্লাহ খান ছিলেন পণ্ডিত রামপ্রসাদ বিসমিলের সহপাঠী। যখন মইনপুর ষড়যন্ত্রে বিসমিলকে অভিযুক্ত করা হয়, রিয়াসাত তার ছোট ভাই আশফাককে বিসমিলের উর্দু শায়ের কবিতার শক্তি ও সাহস সম্পর্কে বলেছিলেন। তারপর থেকেই আশফাক বিসমিলের সাথে তার কবিতার দৃষ্টিভঙ্গির জন্য সাক্ষাতে আগ্রহী ছিলেন। ১৯২০ সালে, যখন বিসমিল শাহজাহানপুরে আসেন এবং ব্যবসায় নিজেকে যুক্ত করেন, আশফাক বহুবার বিসমিলের সাথে সাক্ষাতের চেষ্টা করেন কিন্তু বিসমিল কোনো মনোযোগ দেননি।
১৯২২ সালে, যখন অসহযোগ আন্দোলন শুরু হয়, বিসমিল জনগণকে আন্দোলন সম্পর্কে বলার জন্য শাহজাহানপুরে সভা সংগঠিত করেন। আশফাক তার সাথে জনসভায় সাক্ষাৎ করেন এবং নিজেকে তার সহপাঠীর ছোটভাই হিসেবে পরিচয় দেন। তিনি বিসমিলকে আরো বলেন যে, তিনি 'ওয়ার্সি' এবং 'হযরত' ছদ্মনামে কবিতা লিখেন। বিসমিল ব্যক্তিগত যোগাযোগ করে শাহজাহানপুরে তার কিছু কবিতার চরণ শোনেন এবং তারা ভালো বন্ধুতে পরিণত হন। আশফাক মাঝেমাঝেই কিছু লিখতেন এবং তা বিসমিলকে দেখাতেন, বিসমিল তা সংশোধন ও উন্নতি সাধন করতেন। এভাবেই দুই কবির এক উন্নতি ঘটে এবং এটি এতোই পরিচিতি পায় যে যারাই তাদের কবিতা কোনো কনফারেন্সে শুনতেন, তারাই উর্দু ভাষায় তাদের মুশায়েরা শুনে বিস্মিত হতেন।
কাকোরি ট্রেন ডাকাতি
বিপ্লবীরা বুঝেছিলেন যে অহিংসার নরম কথার মাধ্যমে ভারতের স্বাধীনতা আসবে না এবং তাই তারা ভারতে বসবাসকারী ব্রিটিশদের ভেতরে ভীতির সঞ্চারের জন্য বোমা, রিভলভার এবং অন্যান্য অস্ত্রশস্ত্র ব্যবহার করতে চাইলেন। যদিও ব্রিটিশ রাজ অনেক বড় এবং খুব অল্প কয়েকজন ভারতে রাজনৈতিক বিভক্তি এবং প্রশিক্ষণবিহীন সেনাবাহিনীর জন্য ভারত জয় করেছিলো। কংগ্রেসের তথাকথিত নেতাদের দ্বারা অসহযোগ আন্দোলনের প্রত্যাহার সারা দেশের বিপ্লবীদেরকে ঐক্যবদ্ধ করেছিলো। কিন্তু নতুন শুরু হওয়া বিপ্লবী আন্দোলনের প্রয়োজন থেকেই অর্থের দরকার ছিলো। একদিন শাহজাহানপুর থেকে লখনৌতে ট্রেন ভ্রমণের সময় পণ্ডিত রামপ্রসাদ বিসমিল খেয়াল করলেন যে প্রত্যেক স্টেশন মাস্টার তার কেবিনে গার্ডের মাধ্যমে টাকার ব্যাগ আনছেন। সেই টাকার ব্যাগটি লখনৌ জংশনের সুপারেন্টেন্ডেন্টের কাছে হস্তান্তর করা হয়। বিসমিল সিদ্ধান্ত নিলেন সরকারি অর্থ লুট করার এবং সেই টাকা সেই সরকারের বিরুদ্ধে ব্যবহার করার যারা প্রতিনিয়ত ভারতকে ৩০০ বছরের অধিককাল ধরে লুট করছে। এটির মাধ্যমে শুরু হলও কাকোরী ট্রেন ডাকাতি।
তাদের কার্যক্রম চালানো এবং অস্ত্রশস্ত্র কেনার উদ্দেশ্যে, বিপ্লবীরা ৮ আগস্ট, ১৯২৫ তারিখে শাহজাহানপুরে একটি সভায় বসেন। অনেক কথাবার্তার পর এটি সিদ্ধান্ত হয় যে তারা সরণপুর লখনৌ চলাচলকারী ৮-ডাউন প্যাসেঞ্জার ট্রেন বহনকারী সরকারি কোষাগার লুট করবেন। ৯ আগস্ট ১৯২৫ তারিখে আসফাকউল্লা খান এবং অন্য আটজন বিসমিলের নেতৃত্বে ট্রেন লুট করেন। অন্যরা হলেন বারানসি থেকে রাজেন্দ্র লাহিড়ী, বাংলা থেকে শচীন্দ্র নাথ বকসি, উন্নাও থেকে চন্দ্রশেখর আজাদ, কলকাতা থেকে কেশব চক্রবর্তী, রাইবেরেলি থেকে বনওয়ারী লাল, ইটাওয়া থেকে মুকুন্দি লাল, বেনারস থেকে মন্মথ নাথ গুপ্ত এবং শাহজাহানপুর থেকে মুরারি লাল।
ষড়যন্ত্র মামলা শুরু
ব্রিটিশ সরকার বিপ্লবীদের সাহস দেখে আশ্চর্য হয়েছিলো। ভাইসরয় স্কটল্যান্ড ইয়ার্ডকে নিয়োগ করে মামলাটি তদন্ত করবার জন্যে। এক মাসের মধ্যে সি.আই.ডি সূত্র বের করে ফেলে এবং প্রায় সব বিপ্লবীদের একরাতেই গ্রেপ্তার করার সিদ্ধান্ত নেয়। ২৬ সেপ্টেম্বর, ১৯২৫ তারিখ সকালবেলা পণ্ডিত রামপ্রসাদ বিসমিল এবং অন্যান্য বিপ্লবীদের পুলিস গ্রেপ্তার করে কিন্তু আসফাক ছিলেন একমাত্র ব্যক্তি যার খোঁজ পুলিস পায় না। আসফাক লুকিয়ে পড়েন এবং বারাণসী যাত্রা করেন, সেখান থেকে বিহার গমন করেন এবং সেখানে একটি ইঞ্জিনিয়ারিং কোম্পানিতে দশ মাস কাজ করেন। তিনি বিদেশ যেতে চেয়েছিলেন এবং স্বাধীনতা সংগ্রামে মূর্ত সহায়তার জন্য লালা হর দয়ালের সাথে সাক্ষাৎ করতে চেয়েছিলেন। তিনি কীভাবে দেশ ত্যাগ করবেন তা বের করতে দিল্লি যান, সেখানে তিনি তার একজন পাঠান বন্ধুর সহায়তা নেন এবং সেই বন্ধুটিই বিশ্বাসঘাতকতা করে পুলিসকে জানিয়ে দেয় এবং আসফাককে পুলিস গ্রেপ্তার করে।
তাসাদ্দুক হোসেন, তৎকালীন পুলিস সুপার বিসমিল এবং আসফাকের মধ্যে সাম্প্রদায়িক রাজনীতির ভূমিকা দেখাতে চেষ্টা করে। সে আরো "বিসমিলের" বিরুদ্ধে আসফাককে উত্তেজিত করতে চেষ্টা করে কিন্তু আসফাক ছিলেন দৃঢ়চেতা ভারতীয় যিনি এস.পি. তাসাদ্দুক হোসেনকে এই বলে বিস্মিত করেন, ""খান সাহেব!, আমি পণ্ডিত রাম প্রসাদকে আপনার চেয়ে ভাল জানি, আপনি যেমন বলেছেন তিনি এমন ব্যক্তি নন কিন্তু এমনকি আপনি সঠিক হলেও আমি নিশ্চিত যে একজন হিন্দু হিসেবে, তিনি ব্রিটিশ ভারতের চেয়ে অনেক ভাল হবেন, যাদের [ব্রিটিশদের] কাছে আপনি চাকরের মতো সেবা করছেন।"
একজন প্রত্যক্ষদর্শীর ভাষ্যমতে, বুধবার, ফাঁসির চারদিন আগে, দুজন ব্রিটিশ কর্মকর্তা যেখানে আসফাক থাকতেন সেই নিঃসঙ্গ সেল দেখতে আসেন। তিনি তখন নামাজের মধ্যে ছিলেন। একজন কর্মকর্তা বিড়বিড় করে বলল যে "আমি দেখতে চাই যখন এই ইঁদুরটিকে ঝোলানো হবে তখন তাঁর কতটুকু বিশ্বাস থাকে"। কিন্তু আসফাক তার নামাজ নিয়মমাফিক চালিয়ে গেলেন এবং দুজনই বাতাসের মতো মর্মর শব্দ করতে করতে বেরিয়ে গেল।
১৯ ডিসেম্বর ১৯২৭ সোমবার, আসফাকউল্লা খানকে দুই স্তর উপরে বেদিতে নেয়া হয়। যখন তাকে শিকল থেকে মুক্ত করা হয়, তিনি ফাঁসির দড়ির কাছে যান এবং সেটিকে চুমু খেয়ে বলেন : "আমার হাত কোনো মানুষকে হত্যা করেনি। আমার বিরুদ্ধে যে অভিযোগ আনা হয়েছে তা সম্পূর্ণ বানোয়াট। আল্লাহ্‌ আমাকে ন্যায়বিচার দেবেন।" এবং অবশেষে তিনি আরবি শাহাদাহ্‌ আবৃত্তি করেন। তাকে ফাঁসিতে ঝোলানো হয় এবং আন্দোলন একটি উজ্জ্বল নক্ষত্রকে হারায়।
আশফাকের শেষ রাত
আশফাক ছিলেন একজন নিষ্ঠাবান মুসলিম এবং মাতৃভূমির প্রতি তার স্নেহ ছিলো অতুলনীয়। একজন হিন্দি কবি অগ্নিবেশ শুক্লা আশফাক কী আখিরি রাত নামে একটি কবিতা লিখেছিলেন যেটাতে তিনি ভারতের এই মহান সন্তানের আবেগকে প্রকৃত অর্থেই ফুটিয়ে তুলেছেন।
পিটার জি মারবানিয়াং
রাজনৈতিক কর্মজীবন
তিনি ১৯৭২ থেকে ১৯৮৩ সালের মধ্যে মেঘালয় বিধানসভার সদস্য ছিলেন। তিনি ১৯৭৫ থেকে ১৯৮৩ সাল পর্যন্ত রাজ্য সরকারের মন্ত্রী হিসেবে দায়িত্ব পালন করেন। তিনি ১৯৮৮ থেকে ১৯৮৯ সালের মধ্যে মেঘালয় বিধানসভায় পুনরায় নির্বাচিত হন, মেঘালয় বিধানসভার স্পিকার হিসেবে দায়িত্ব পালন করেন। পিটার গারনেট মারবানিয়াং লোকসভায় ১৯৮৯ থেকে ১৯৯৬ সাল পর্যন্ত মেঘালয়ের শিলং লোকসভা কেন্দ্রের প্রতিনিধিত্ব করেছিলেন।
লোকসভা
পিটার গারনেট মারবানিয়াং ১৯৮৯ থেকে ১৯৯৬ সাল পর্যন্ত মেঘালয়ের শিলং লোকসভা কেন্দ্রের লোকসভায় প্রতিনিধিত্ব করেছিলেন তিনি ১৯৮৮ সালে শিলং নির্বাচনী এলাকা থেকে নবম লোকসভায় ১৪৮,৬৫৭ ভোট বা মোট ৫০.৭৭% ভোট পেয়ে নির্বাচিত হয়েছিলেন, ভারতীয় জাতীয় কংগ্রেসে এর মনোনয়নে। তিনি ১৯৯১ সালে দশম লোকসভায় ১৪৪,৮৯৫ ভোট, বা ৪৮.৭৫% বা মোট নিয়ে পুনরায় নির্বাচিত হন।
লোকসভায়, তিনি পাবলিক অ্যাকাউন্টস, পাবলিক আন্ডারটেকিংস, পরিবহন ও পর্যটন, ব্যবসায়িক উপদেষ্টা এবং সাধারণ উদ্দেশ্য সম্পর্কিত কমিটির সদস্য ছিলেন। তিনি ১৯৯২ সালে লোকসভার চেয়ারম্যানদের প্যানেলের সদস্য হিসাবে মনোনীত হন।
মেঘালয় বিধানসভা
পিটার গারনেট মারবানিয়াং ১৯৭২ এবং ১৯৮৩ সালের মধ্যে মেঘালয় বিধানসভার সদস্য ছিলেন এবং ১৯৮৮ এবং ১৯৮৯ সালের মধ্যে মেঘালয় বিধানসভার স্পিকার হিসাবে দায়িত্ব পালন করে পুনরায় বিধানসভায় নির্বাচিত হন। হাউসের সদস্য থাকাকালীন তিনি বিধানসভার প্রাক্কলন কমিটির চেয়ারম্যান হিসেবে দায়িত্ব পালন করেন।
তিনি ক্যানবেরায় ১৪ থেকে ২৫ সেপ্টেম্বর ১৯৮৮ সালের মধ্যে অনুষ্ঠিত ৩৪তম কমনওয়েলথ সংসদীয় সম্মেলনে ভারতীয় সংসদীয় প্রতিনিধি দলের অংশ ছিলেন। ভারতীয় প্রতিনিধিদলের নেতৃত্বে ছিলেন রাজ্যসভার তৎকালীন ডেপুটি-চেয়ারম্যান প্রতিভা দেবীসিংহ পাটিল এবং এতে ড. নাজমা হেপতুল্লাও ছিলেন। সম্মেলনে "আন্তর্জাতিক শান্তি ও নিরাপত্তা; এইডস: রোগের প্রকৃতি, এর বিস্তার, নিয়ন্ত্রণের প্রচেষ্টা, হুমকি রোধে সংসদ সদস্যদের ভূমিকা এবং পাবলিক এডুকেশন প্রোগ্রাম; জনসংখ্যা বৃদ্ধি, শিল্পায়ন এবং নগরায়নের ক্ষেত্রে পরিবেশ সুরক্ষা সহ বিষয়গুলি নিয়ে আলোচনা করা হয়েছে। ; এবং সুপার পাওয়ার নিরস্ত্রীকরণ ইস্যুতে কমনওয়েলথ প্রতিক্রিয়া"।
জেলা পরিষদ
তিনি ১৯৭৫ থেকে ১৯৮৩ সাল পর্যন্ত খাসি পাহাড় স্বায়ত্তশাসিত জেলা পরিষদের চেয়ারম্যান ছিলেন। স্বায়ত্তশাসিত জেলা পরিষদ হল মেঘালয়ের তিনটি স্বায়ত্তশাসিত জেলা পরিষদের একটি এবং ভারতের পঁচিশটি স্বায়ত্তশাসিত অঞ্চলের একটি। ভারতের সংবিধানের ষষ্ঠ তফসিল স্বায়ত্তশাসিত প্রশাসনিক বিভাগ গঠনের অনুমতি দেয় যা তাদের নিজ নিজ রাজ্যের মধ্যে স্বায়ত্তশাসন দেওয়া হয়েছে।
শিক্ষা
পিটার জি মারবানিয়াং গুয়াহাটি বিশ্ববিদ্যালয়ে শিক্ষিত হন যেখানে তিনি এমএ এবং এলএল ডিগ্রি লাভ করেন। আইনবিদ্যায় স্নাতক।
ঝলকারি বাঈ
ঝলকারী বাঈ (জন্ম:- ২২ নভেম্বর ১৮৩০ ― মৃত্যু:- ৪ এপ্রিল ১৮৫৭) ঝাঁসির রানী লক্ষ্মী বাঈয়ের সৈন্যদের মধ্যে মহিলা শাখার দুর্গা দলের সেনাপতি ছিলেন। ঝলকারী বাঈ ও লক্ষ্মী বাঈ দুজনকেই দেখতে এক। ঝলকারীকে দেখে ইংরেজরাও কখনো বুঝতে পারেনি, যে ইনি লক্ষ্মী বাঈ নন। এই কারণে ঝলকারী বাঈ, রানী লক্ষ্মী বাঈয়ের ছদ্দবেশ ধারণ করে যুদ্ধ করতেন। এই ভাবে শত্রুকে বার বার ধোঁকা দিয়েছিলেন ঝলকারী বাঈ। তার জীবনের শেষ সময়েও তিনি রানী লক্ষ্মী বাঈয়ের ছদ্দবেশ ধারণ করে যুদ্ধ করেছিল ও ইংরেজদের হাতে ধরা পড়েন। আর অন্যদিকে রানী লক্ষ্মী বাঈ তার রাজমহল থেকে বেরিয়ে যেতে সমর্থ হয়েছেন। ঝলকারী বাঈ প্রথম স্বাধীনতা সংগ্রামে ঝাঁসির রানীর সঙ্গে ব্রিটিশ সেনাদের বিরুদ্ধে অতুলনীয় বীরত্বের সাথে লড়াই করেছিলেন। অনেক লড়াইয়ে তারা ব্রিটিশদের পরাজিত করেছিল। যদি রানী লক্ষ্মী বাঈয়ের সৈন্যদের মধ্যে কেউ বিশ্বাসঘাকতা না করতো, তবে ঝাঁসির রাজমহল ইংরেজ সেনার হাতে আসা সম্ভব হতো না।
ঝলকারী বাঈয়ের জন্ম ২২ শে নভেম্বর ১৮৩০ সালে ঝাঁসির পাশেই ভোজলা গ্রামে হয়েছিল। তার পিতার নাম ছিল সদোবর সিংহ ও মাতার নাম ছিল যমুনা দেবী। ঝলকারী বাঈ যখন খুব ছোট, তখন তার মা তাকে ও পৃথিবী ছেড়ে চলে যায়। ঝলকারীর পিতা তাকে ছেলের মত করে মানুষ করেন। ঝলকারীকে ঘোড়ায় ওঠা ও অস্ত্রশস্ত্র প্রশিক্ষণও দেওয়া হয়। সেই সময়ে সামাজিক অর্থনৈতিক কারণে বেশি পড়াশোনা করতে পারে নি। কিন্তু  তিনি নিজেকে এক যোদ্ধা হিসেবে প্রতিষ্ঠিত করেছিল। ঝলকারী বাঈ ছোটবেলা থেকেই অনেক সাহসী ও দৃঢ় বালিকা ছিলেন। তিনি ঘরের কাজ করেও জঙ্গলে গিয়ে গাছ কাটেন। একবার তার সামনা সামনি হয় বাঘের সঙ্গে। তিনি তার কুলহারি দিয়ে বাঘটিকে হত্যা করেন।
ঝলকারীর এক অন্য সময়ের কথা, কিছু ডাকাত একজন ব্যবসায়ীর ওপর হামলা চালায়। তখন ঝলকারী বাহাদুরির সঙ্গে ডাকাতদের পিছে হাঁটার জন্য সমর্থন হন। তার এই বাহাদুরির জন্য খুশি হয়ে গ্রামবাসীরা ঝাঁসির রানী লক্ষ্মী বাঈয়ের এক সৈনিকের সঙ্গে করিয়ে দেন। তার স্বামীর নাম ছিল পুরন কোরী, পুরন কোরীও অনেক বাহাদুর ছিলেন। একবার গৌরী পুজোর সময় ঝলকারী অন্যান্য মহিলাদের সঙ্গে মহারানীকে সম্মান দেওয়ার জন্য ঝাঁসির রাজমহলে পৌঁছোন। সেখানে রানী লক্ষ্মী বাঈ, ঝলকারীকে দেখে অবাক হয়ে যান। কেননা ঝলকারী দেখতে অবিকল লক্ষ্মী বাঈ এর মতো দেখতে ( দুজনের রূপেই অলৌকিক সমানতা ছিল )। রানী লক্ষ্মী বাঈ অন্যান্য মহিলাদের কাছ থেকে ঝলকারীর বাহাদুরির কথা শুনতে পান, রানী লক্ষ্মী তার বিষয়ে শুনে প্রভাবিত হলো। ঝলকারীকে দুর্গা দলের সেনা বাহিনীতে যোগ দেওয়া আদেশ দেন। ঝলকারী অন্যান্য মহিলাদের সঙ্গে বন্দুক, তোপ চালানো ও অস্ত্র চালানোর প্রশিক্ষণ নেন।
ঝলকারী বাঈ এর স্বামী পুরন কোলী রাজমহলের রক্ষা করতে গিয়ে ইংরেজদের হাতে শহীদ হন। ঝলকারী বাঈ স্বামীর মৃত্যুর খবর পেয়েও ইংরেজদের ধোঁকা দেওয়ার জন্য একটি পরিকল্পনা করেন। ঝলকারী বাঈ, রানী লক্ষ্মী বাঈ এর মতো বস্ত্র পরে ঝাঁসির সেনা কামান নিজের দায়িত্বে নেন। তার পর রাজমহল থেকে বেরিয়ে ব্রিটিশ জেনারেলের শিবিরে দেখা করার জন্য রওনা দেয়। ব্রিটিশ শিবিরে পৌঁছতেই তিনি চিৎকার করে বলেন আমি জেনারেলের সঙ্গে দেখা করতে চাই। জেনারেল ও তার সৈনিক খুবই আনন্দিত যে, তারা শুধু ঝাঁসিই অধিকার করে নি। এখন জীবিত রানীও তাদের অধীনে। জেনারেল ঝলকারীকে রানী ভেবে ছিলেন। তখন জেনারেল বলল বলো তোমার সাথে কি করা উচিত, ঝলকারী দৃঢ়তার সঙ্গে বলেন, আমাকে ফাঁসি দাও। জেনারেল, ঝলকারীর সাহস ও নেতৃত্ব ক্ষমতা দেখে প্রভাবিত হয়ে তাকে ছেড়ে দেয়। এর বিপরীতে কিছু ইতিহাসবিদ মনে করেন যে ঝলকারী এই যুদ্ধে বীরগতি প্রাপ্ত হন। একজন বুন্দেলখণ্ডের কিংবদন্তি ঝলকারীর উত্তরে জেনারেলের হা করে তাকিয়ে ছিলেন। আর জেনারেল বলেন যদি ভারতের ১% মহিলাও এনার মতো হয়, তবে বিদেশিদের খুব তাড়াতাড়ি ভারত ছাড়তে হবে।
ঝলকারী বাঈয়ের কথা বুন্দেলখণ্ডের লোককথায় ও সঙ্গীতের মাধ্যমে আজও সোনা যায়। ভারত সরকার ২২ জুলাই ২০০১ সালে ঝলকারী বাঈয়ের সম্মানে একটি ডাক টিকিট জারি করেন। তার প্রতিমা ও একটি স্মারক আজমের, রাজস্থানেনির্মিত আছে। উত্তরপ্রদেশের সরকার দ্বারা আগ্রাতেও একটি প্রতিমা স্থাপিত করা হয়। সঙ্গে তার নামে লখনউ-এ ধর্মার্থ চিকিৎসালয় চালু করা হয়।
ইলেকট্রন ক্যাপচার
ইলেক্ট্রন ক্যাপচার (কে-ইলেক্ট্রন ক্যাপচার, কে-ক্যাপচার, বা এল-ইলেক্ট্রন ক্যাপচার, এল-ক্যাপচার) হলো এমন এক প্রক্রিয়া যার মাধ্যমে বিদ্যুৎ নিরপেক্ষ পরমাণুর প্রোটন সমৃদ্ধ নিউক্লিয়াস সাধারণত কে বা এল শক্তিস্তর থেকে একটি অভ্যন্তরীণ পারমাণবিক ইলেক্ট্রন গ্রহণ করে। এই প্রক্রিয়া, একটি পারমাণবিক প্রোটনকে নিউট্রনে রূপান্তরিত করে এবং একই সাথে একটি ইলেক্ট্রনের নিউট্রিনোর নির্গমন ঘটায়।
যেহেতু নির্গত একক নিউট্রিনোটি পুরো অবক্ষয় শক্তি বহন করে, তাই এতে এই একক বৈশিষ্ট্যযুক্ত শক্তি থাকে। একইভাবে, প্রতিপদার্থ নিঃসরণের ভরবেগ অপত্য পরমাণুটিকে একক বৈশিষ্ট্যযুক্ত ভরবেগ দিয়ে প্রতিক্ষিপ্ত করে।
ফলস্বরূপ, অপত্য নিউক্লাইড যদি উত্তেজিত অবস্থায় থাকে তবে এটি নিম্ন শক্তিস্তরে পরিবর্তীত হয়। সাধারণত, এই রূপান্তরকালে একটি গামা রশ্মি নির্গত হয় তবে, এক্ষেত্রে অভ্যন্তরীণ রূপান্তরের মাধ্যমে পারমাণবিক অব-উত্তেজিতকরণও ঘটতে পারে।
পরমাণু থেকে একটি অভ্যন্তরীণ ইলেক্ট্রন ক্যাপচারের পরে, একটি বহি:স্থ ইলেক্ট্রন, ক্যাপচারকৃত ইলেক্ট্রনটিকে প্রতিস্থাপন করে এবং এক বা একাধিক বৈশিষ্ট্যযুক্ত এক্স-রে ফোটন নির্গত করে। মাঝে মধ্যে অগার ক্রিয়ার ফলেও ইলেক্ট্রন ক্যাপচার সংঘটিত হয় যেখানে, পরমাণুর ইলেক্ট্রনগুলির মধ্যে কম শক্তিস্তরে যাওয়ার প্রবণতায় সৃষ্ট পারস্পরিক মিথস্ক্রিয়ার কারণে পরমাণুর শক্তিস্তর থেকে একটি ইলেকট্রন বের হয়ে যায়।
ইলেক্ট্রন ক্যাপচারের ফলে, পারমাণবিক সংখ্যা এক হ্রাস পায়, নিউট্রন সংখ্যা এক বৃদ্ধি পায় এবং ভর সংখ্যা অপরিবর্তীত থাকে। সাধারণ ইলেকট্রন ক্যাপচার নিজে থেকেই একটি নিরপেক্ষ পরমাণু তৈরী করে যেখানে, ইলেকট্রনের শক্তিস্তর থেকে ইলেক্ট্রনের ক্ষয় ধনাত্মক পারমাণবিক আধান ক্ষয় দ্বারা সাম্যাবস্থা পায়। তবে, পরবর্তীকালে অগার ইলেকট্রন নিঃসরণের মাধ্যমে একটি ধনাত্মক পারমাণবিক আয়ন সৃষ্ট হতে পারে।
ইলেকট্রন ক্যাপচার দুর্বল নিউক্লিয় বলের অর্থাৎ চারটি মৌলিক বলের একটির উদাহরণ।
ইলেক্ট্রন ক্যাপচার হলো নিউক্লিয়াসে প্রোটনের আপেক্ষিক অতি প্রাচুর্য সম্পন্ন আইসোটোপগুলির প্রধান অবক্ষয় প্রণালী, তবে আইসোটোপ এবং এর সম্ভাব্য অপত্যের (একটি কম ধনাত্মক আধান সম্পন্ন আইসোবার) মধ্যে শক্তির পার্থক্য একটি নিউক্লাইড ক্ষয় করে পজিট্রন নিঃসরণের জন্য পর্যাপ্ত নয়। ইলেক্ট্রন ক্যাপচ্যার হলো তেজস্ক্রিয় আইসোটোপগুলির জন্য বিকল্প অবক্ষয় প্রণালী যা পজিট্রন নিঃসরণের মাধ্যমে অবক্ষয়ের জন্য পর্যাপ্ত শক্তি সম্পন্ন। ইলেক্ট্রন ক্যাপচারকে কখনও কখনও এক ধরনের বিটা ক্ষয় হিসাবে ধরা করা হয় কেননা, দুর্বল নিউক্লিয় বল দ্বারা মধ্যস্থতাকৃত প্রক্রিয়াদ্বয়ের প্রাথমিক পারমাণবিক প্রক্রিয়া একই। নিউক্লীয় পদার্থবিজ্ঞানে বিটা ক্ষয় এক ধরনের তেজস্ক্রিয় ক্ষয় যেখানে একটি পারমাণবিক নিউক্লিয়াস থেকে একটি বিটা কণিকা (স্থির শক্তিযুক্ত ইলেক্ট্রন বা পজিট্রন) এবং একটি নিউট্রিনো নির্গত হয়। ইলেক্ট্রন ক্যাপচারকে কখনও কখনও বিপরীত বিটা ক্ষয় বলা হয়, যদিও এই শব্দটি সাধারণত একটি প্রোটনের সাথে একটি ইলেক্ট্রন প্রতিপদার্থের মিথস্ক্রিয়াকে বোঝায়।
মাতৃ পরমাণু এবং অপত্য পরমাণুর শক্তি পার্থক্য ১.০২২ MeV এর চেয়ে কম হলে, পজিট্রন নির্গমন প্রতিষিদ্ধ হয়ে যায় কারণ এক্ষেত্রে ক্ষয় করার জন্য পর্যাপ্ত অবক্ষয় শক্তি পাওয়া যায় না এবং এভাবে ইলেকট্রন ক্যাপচার হলো শুদ্ধ অবক্ষয় প্রণালী। উদাহরণস্বরূপ, রুবিডিয়াম-৮৩ (৩৭ টি প্রোটন, ৪৬ টি নিউট্রন) ইলেকট্রন ক্যাপচারের মাধ্যমে শুদ্ধভাবে ক্রিপটন-৮৩ তে (৩৬ টি প্রোটন, ৪৭ টি নিউট্রন) ক্ষয়ে যায় (শক্তির পার্থক্য বা অবক্ষয় শক্তি প্রায় ০.৯ MeV)।
ইতিহাস
ইলেক্ট্রন ক্যাপচারের তত্ত্বটি প্রথমে জিয়ান-কার্লো উইক ১৯৩৪ সালের একটি গবেষণাপত্রে আলোচনা করেন এবং পরবর্তীকালে হিদেকি ইউকাওয়া এবং অন্যান্যরা এর বিকাশ সাধন করেন। কে-ইলেক্ট্রন ক্যাপচার, সর্বপ্রথম লুইস ওয়াল্টার আলভারেজ কর্তৃক ভ্যানাডিয়াম-৮৮-তে পর্যবেক্ষীত হয়। তিনি ১৯৩৭ সালে এটি ফিজিক্যাল রিভিউ নামক একটি গবেষণাপত্রে জ্ঞাপিত করেন।  পরবর্তীতে আলভারেজ গ্যালিয়াম-৬৭ এবং অন্যান্য নিউক্লাইডে ইলেক্ট্রন ক্যাপচার নিয়ে অধ্যয়ন চালিয়ে যান।
বিক্রিয়ার বিশদ বর্ণনা
উদাহরণ: +   →    +